hu hu hu hu hu hu es hu hu hu hu hu hu hu hu hu hu hu hu es hu hu hu hu hu hu hu hu hu es id en en hu es id en en hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu en hu hu hu hu hu fr hu hu en hu en hu en hu hu en hu hu hu de hu de hu de hu hu hu hu es hu hu hu hu hu hu hu hu en en hu hu hu hu hu hu hu hu hu hu hu hu hu en hu hu hu hu hu en hu en hu hu hu
Búcsú - Csak csináld Magadért
Nem hagyom abba a blogot, sőt… rengeteg gondolatom, ötletem van, amit alig várok, hogy begépelhessek ide..
Felhasználtam az irodától kapott ajándékkuponomat és fentről tekintettem meg szépséges városunkat. Egy sárkányrepülésen voltam. 25 perc a budai hegyek felett. Mesés volt!
Legjobban a felszállás tetszett, különleges élmény volt. Csak a biztonsági öv, a sisak védett és a pilótára voltam bízva…   körülvett a nagy szabadság … Próbáltam kikapcsolni, és csak élvezni. A levegőt. A tájat. Az élményt. Nagyszerű program volt a búcsúzáshoz. Lefelé a motor kikapcsolásával, siklással érkeztünk, izgalmas volt. 🙂
Tegnapelőtt este pedig egy búcsú-kocsikázás ötletét vetette fel a férjem. Naná, egyből igent mondtam. 22 óra magasságában elindultunk a Citadellára. Akár a többi turista a hegyen, élveztük mi is a látképet. Beszéltek mellettünk és beszélgettünk mi is, múltról, jövőről, pár percig pedig csak néztük az elénk táruló panorámát… It’s beautiful -hangzott el mellettem. És én magamban nagyon bólogattam.
Tényleg gyönyörű! Van számos negatív pontja a városnak, de csak annyit tudok mondani: Szép volt, jó volt, de elég volt.
Nosztalgiáztunk, rám törtek az emlékek. Mennyi mindent adott ez a város.
(ami hirtelen eszembe jut: )
Sok-sok séta:  amikor még tapasztalatlan vidékről érkező párocskaként gyalog tettük meg a Keleti – és a Nyugati pályaudvar távolságot. Amikor esőben kutyagoltunk és kerestük meg Párom iskoláját, a PSZF-t, vagy amikor a szüleimmel a Batthyány tértől egészen a Kopaszi gátig baktattunk
A 30 négyzetméteres albérletünk öröme (az 1 év után együttlakás öröme)
BGF-KVIFK, Neptun kód, bormarketing szakdoga, főiskolás bulik
A margitszigeti szállodákban töltött gyakorlatom
Duna-parti bóklászás este és gyönyörködni a fényekben
2-es villamosból bámulni a várost
Vörösmarty tér és Erzsébet tér hangulata
Szabadság tér és a közelben lakó Ági barátnőm bulijai
Kocsikázni az Erzsébet hídon és a rakparton
Conti -azaz az utazási iroda, ami az előbbiek (néhány hónap felszolgálói munka) után az első munkahelyem volt. A gyakorlatom után maradtam ott, összesen 8 évig voltam a csapat tagja. Egy olyan pont az életemben, ami nem csak belső tulajdonságaimat változtatta meg, és segített engem előre, mert határozottabb, céltudatosabb, hatékonyabb, naprakészebb, tapasztaltabb lettem, hanem rengeteg élménnyel gazdagított. Láthattam sok helyszínt úgy, ahogy mások nem: pl. welcome és szinkronúszó bemutató a Gellért fürdőben, majd az aulában gálavacsora, vacsora élő zenével a Spoon hajón, vagy a Gerbeaud külön termében, a Gundelben, .. ültetett fogadás a Vásárcsarnokban, party a Füstiben, azaz a Vasúttörténeti Parkban, rulettezés a Lázár Lovasparkban, stb. Az irodának köszönhetően számos partnerpartin fordultam meg (leginkább a legszebb 4-5 csillagos szállodákban), és több alkalommal nyertem tombolán, így jutottam el férjemmel pl.  a berlini 5 csillagos Radissonba, vagy a londoni Park Plaza Riverbank Hotelbe. De főnöknőmmel is sokat repültem, Berlinben és Kölnben is jártam vásáron. Szerettem ezt a munkahelyet és a lehetőségeket, amiket kaptam általa.
és természetesen a kisfiam születése – a szuper, kedves, segítőkész, megbízható, támogató orvosom, a nagyon figyelmes nővér. Furcsa lesz, hogy akárhányszor megkérdezik majd tőlem vagy Domitól a születési helyét, akkor elhangzik majd: Budapest
Mi az, ami nem fog hiányozni? :
– a zaj, az állandó zúgás
– a sok ember, a tömeg
– a sok mindenkin átnéző, morcos kinézetű, panaszkodó járókelő
– a nem köszönő szomszéd,
és biztosan van még.. de nem ez a lényeg. Bár korábban (a fősuli választás előtt) el nem tudtam volna képzelni, hogy itt éljek, azért hamar megszerettem. Szerettem. De nem vagyok én pesti lány…
Ma elköszönünk a zöldségestől, a könyvtárostól. Kipróbálunk még egy új játszóteret. (Újpesten szerintem nagyon jó kisgyermeknek lenni, rengeteg új játszótér, gyerekrészleg a könyvtárban, óriáshomokozó nyaranta a piac mellett, … -viszont nem szeretnénk Pesten nevelni a gyermekünket.)
Holnap költözünk. Izgatottak vagyunk…
De jövünk még, Budapest! 😉
Te mit szeretsz Budapestben?
- DeakEmberAgnes 2 hozzászólás
Ezeket is érdemes megnézni
Erre biztosan nem gondoltál, legyen ez az ajándék karácsonykor!
Tarts szünetet! – Vendégposzt
2016.07.01. - 18:56 Válasz
Furcsa olvasni, hogy valaki búcsuzik Budapesttől. Én itt születtem nőttem fel és itt élek. Több mint 11 év külföldi élés és visszatérés és ujra rácsodálkozás, hiszen ez az én városom! Igen bánt a zaj, a tömeg az emberek fáradt nézése, de valahogy megszoktam. Ez van másutt is! Én szeretem Budapestet és ahhoz, hogy az emberek kedvesek legyenek, nekünk is kedvesnek, mosolygósnak kell lenni. Kicsit furcsán néznek, mikor a buszon beszélgetést kezdeményezek, de megnyilnak! Szerencsém van, hogy olyan helyen laktam, lakok (dolgoztam) Budapesten, amelyek a legszebbek. De ugyanigy láttam szép helyeket a külvárosban és mindig büszkén néztem körül. Szóval kivánok jó életet másutt, de gyere vissza Budapestre. Különben rövidebb ideig éltem kis városban és jól éreztem magam, viszont mindenütt jó legjobb Budapesten!
2016.07.07. - 23:14 Válasz
Kedves Marianna! Köszönöm kedves soraidat!
Leave a Reply Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
A nevem, e-mail-címem, és weboldalcímem mentése a böngészőben a következő hozzászólásomhoz.
„Fordítsd az arcodat a nap felé és minden árnyék mögéd kerül”
Üdv a blogomon! Ági
TÖBBET A BLOGRÓL ÉS RÓLAM
Kövess Facebookon és Instagramon is!
Fantasztikus élményprogramok a Mátrában!
Keresd a MÁTRA MÁNIA-t!
Itt is megtalálod az írásaimat:
A Csak Csináld - Magadért oldalon közzétett szövegek teljes egészében Deák-Ember Ágnes munkái és tulajdona.
Minden megosztás szigorúan csak változtatások nélkül lehetséges, kizárólag az én írásos engedélyemmel.
Ashe a sablont készítette: WP Royal.
A weboldalon a minőségi felhasználói élmény érdekében sütiket használunk.
Close GDPR Cookie Settings
Powered by  GDPR Cookie Compliance
Ez a weboldal sütiket használ, hogy a lehető legjobb felhasználói élményt nyújthassuk. A cookie-k információit tárolja a böngészőjében, és olyan funkciókat lát el, mint a felismerés, amikor visszatér a weboldalunkra, és segítjük a csapatunkat abban, hogy megértsék, hogy a weboldal mely részei érdekesek és hasznosak.
Összes engedélyezése Beállítások mentése